গণপ্রজাতন্ত্রী দোনেৎস্ক

গণপ্রজাতন্ত্রী দোনেৎস্ক হল পূর্ব ইউক্রেনীয় ওব্লাস্ত দোনেৎস্কের একটি স্ব-ঘোষিত আধা-রাষ্ট্র। এটিকে শুধুমাত্র আংশিকভাবে স্বীকৃত দক্ষিণ ওশেতিয়া ও প্রতিবেশী লুহানস্ক পিপল'স রিপাবলিক (এলপিআর) স্বীকৃতি প্রদান করেছে। দোনেৎস্ক রাজধানী শহর ও ডিপিআর-এর বৃহত্তম শহর। দিনিস পুশিলিন ২০১৮ সাল থেকে ডিপিআর রাষ্ট্রের প্রধান হিসেবে দায়িত্ব পালন করেছেন।

২০১৪ সালে ইউক্রেনীয় বিপ্লবের পর লুহানস্ক পিপল'স রিপাবলিক ও ক্রিমিয়া প্রজাতন্ত্রের পাশাপাশি ডিপিআর ২০১৪ সালে ইউক্রেন থেকে তার স্বাধীনতা ঘোষণা করে। ইউক্রেন ও ডিপিআর ও এলপিআর-এর মধ্যে একটি চলমান সশস্ত্র সংঘাত তাদের স্বাধীনতা ঘোষণার পর শুরু হয়। এলপিআর ও ডিপিআর রাশিয়া থেকে সহায়তা পেয়েছে।  ন্যাটো ও ইউক্রেনের মতে, রাশিয়া ডিপিআর বিদ্রোহীদের সামরিক সহায়তাও দিয়েছিল, তবে দাবিটি রাশিয়া অস্বীকার করেছিল। ইউক্রেন ডিপিআর ও এলপিআর উভয়কেই সন্ত্রাসী সংগঠন হিসেবে বিবেচনা করে, যদিও এই উপাধিটি আন্তর্জাতিক সংস্থা বা সরকার (ইইউ, মার্কিন যুক্তরাষ্ট্র ও রাশিয়া সহ) দ্বারা সমর্থিত নয়।

২০১৫ সালের ফেব্রুয়ারি মাসে স্বাক্ষরিত মিন্‌স্ক চুক্তির (ডিপিআর, এলপিআর, রাশিয়া, ওএসসিই এবং ইউক্রেন দ্বারা স্বাক্ষরিত) লক্ষ্য সংঘাত বন্ধ করা ও উক্ত এলাকার জন্য আরও স্বায়ত্তশাসনের বিনিময়ে বিদ্রোহী-নিয়ন্ত্রিত অঞ্চলটিকে ইউক্রেনে পুনঃসংহত করা ছিল, কিন্তু চুক্তি পুরোপুরি বাস্তবায়িত হয়নি।Explainer: What Is The Steinmeier Formula – And Did Zelenskiy Just Capitulate To Moscow?, Radio Free Europe (2 October 2019)Ukraine conflict: Can peace plan in east finally bring peace?, BBC News (10 December 2020)Ukraine conflict: Guns fall silent but crisis remains, BBC News (23 October 2015)

২০১৭ সালের ফেব্রুয়ারি মাস থেকে রাশিয়া ডিপিআর দ্বারা জারি করা পরিচয় নথি, ডিপ্লোমা, জন্ম-মৃত্যু ও বিবাহ-শংসাপত্র এবং গাড়ির নিবন্ধন প্লেটগুলিকে স্বীকৃতি দিয়েছে এবং ঘোষণা করেছে যে মিন্‌স্ক চুক্তির উপর ভিত্তি বিচ্ছিন্নতাবাদী-নিয়ন্ত্রিত অঞ্চলে "পরিস্থিতির রাজনৈতিক নিষ্পত্তি" না হওয়া পর্যন্ত এটি তারা চালিয়ে যাবে। ন্যাটো, ইউক্রেনীয় ও পশ্চিমা সামরিক বিশেষজ্ঞরা দাবি করেছেন, যে নিয়মিত রাশিয়ান ইউনিটসমূহ ডিপিআর ও এলপিআর'কে সহায়তা করছে, যা আধুনিক রাশিয়ান ট্যাঙ্ক ও আর্টিলারি পরিচালনা করে। রাশিয়া উক্ত দাবি অস্বীকার করে, তবে বলেছে যে রাশিয়ান স্বেচ্ছাসেবকরা ডিপিআর ও এলপিআর'কে সাহায্য করছে।Ukraine crisis: Russian troops crossed border, Nato says, BBC News (12 November 2014)Putin defends rebel leaders in eastern Ukraine, BBC News (19 December 2019)Ukraine conflict: Front-line troops begin pullout, BBC News (29 October 2019).

ইউক্রেন রাশিয়ার সামরিক হস্তক্ষেপের ফলে দোনেৎস্ক পিপল'স রিপাবলিককে  – লুহানস্ক পিপল'স রিপাবলিক, ক্রিমিয়ার স্বায়ত্তশাসিত প্রজাতন্ত্র ও সেভাস্তোপোলের পাশাপাশি – ইউক্রেনের চারটি অস্থায়ীভাবে দখলকৃত অঞ্চলের একটি হিসাবে বিবেচনা করে।Higher educational institutions at the temporarily occupied territories of Ukraine will not work – the minister of education. Newsru. 1 October 2014

ডিপিআর ও ইউক্রেনীয় সরকার অনুমান করে, যে প্রায় ২ মিলিয়ন মানুষ – দোনেৎস্ক ওব্লাস্তের মোট জনসংখ্যার অর্ধেকেরও বেশি – ডিপিআর-অধিষ্ঠিত অঞ্চলে বাস করে। যদিও বিদ্রোহীরা দোনেৎস্ক ওব্লাস্তের বেশিরভাগ এলাকা শাসন করে না, শুধুমাত্র ৭,৮৫৩ বর্গ কিমি এলাকা নিয়ন্ত্রণ করে, তারা দোনেৎস্ক (রাজধানী) ও হরলিভকার মতো বড় শহরগুলি দখল করেছে।
রাশিয়ার প্রেসিডেন্ট ভ্লাদিমির পুতিন ২০২২ সালের ২১ ফেব্রুয়ারি দোনেৎস্ককে স্বীকৃতি প্রদান করেন।ইউক্রেনের দুই অঞ্চলকে স্বাধীন রাষ্ট্রের স্বীকৃতি দিলেন পুতিন, প্রথম আলো, ২২ ফেব্রুয়ারি ২০২২
 শিল্প ও সাংবাদিকতায় 
 পরিচালক সের্গেই লোজনিতসার ডনবাস ছবিটি আন্তর্জাতিক চলচ্চিত্র উৎসবে বেশ কয়েকটি পুরষ্কার পেয়েছে।
 ২০২১ সালের ডিসেম্বরে, রাশিয়ার বিরোধী নেতা আলেক্সি নাভালনির সহযোগীরা একটি তদন্ত পরিচালনা করেন এবং প্রজাতন্ত্রের প্রথম প্রধান আলেকজান্ডার বোরোদাই সম্পর্কে একটি তথ্যচিত্র তৈরি করেন, যেখানে তারা তথ্যের উপর ভিত্তি করে সংঘাতের সারমর্ম বর্ণনা করেন Патриот за деньги. «Русский мир» в обмен на Эмираты।

তথ্যসূত্র

বিষয়শ্রেণী:গণপ্রজাতন্ত্রী দোনেৎস্ক
বিষয়শ্রেণী:দোনেৎস্ক ওব্লাস্তের ইতিহাস
বিষয়শ্রেণী:২০১৪-এ ইউক্রেনে প্রতিষ্ঠিত
বিষয়শ্রেণী:রুশ ভাষী দেশ ও অঞ্চল
বিষয়শ্রেণী:২০১৪-এ ইউক্রেনে রাশিয়াপন্থী অস্থিরতা
বিষয়শ্রেণী:ইউক্রেনে বিচ্ছিন্নতাবাদ
বিষয়শ্রেণী:রুশ অপ্রতিরোধ্যতা
বিষয়শ্রেণী:ইউক্রেন কর্তৃক সন্ত্রাসী হিসাবে মনোনীত সংগঠন
বিষয়শ্রেণী:নভোরোশিয়া (কনফেডারেশন)
বিষয়শ্রেণী:সক্রিয়ভাবে অঞ্চল নিয়ন্ত্রণকারী বিদ্রোহী গোষ্ঠী
বিষয়শ্রেণী:২০১৪-এ প্রতিষ্ঠিত রাজ্য ও অঞ্চল
বিষয়শ্রেণী:দোনবাস যুদ্ধ
বিষয়শ্রেণী:২০১৪-এ প্রতিষ্ঠিত রাষ্ট্র ও অঞ্চল
বিষয়শ্রেণী:প্রজাতন্ত্র